 ****

**Rollinger Károly Emléktorna**

2023. november 18. (szombat) 14 óra 30 perc

*A versennyel emlékezni kívánunk Rollinger Károly (1953-2021) sakkoktatóra, aki november 14-én lenne 70 éves. Munkája során három évtizedig tanította a XII. kerületi gyerekeket, s több címviselőt is elindított a sakkpályán. Ezen időszak alatt az újbudai BEAC csapatának igazolt versenyzője volt.*

**A verseny helye, ideje:** Gazdagréti Közösségi Ház (Budapest, XI. kerület, Törökugrató u. 9.)

(A megközelítés: a 139, 8E jelzésű autóbuszokkal.)

**2023. november 18. szombat (1430-1830)**

***(Regisztráció 14 órától.)***

**A résztvevők**: Szeretettel várjuk Rollinger Károly tanítványait, régi sakktársait, ismerőseit, valamint azokat is, akik szeretnének egy jó hangulatú, baráti tornán részt venni. (Versenyengedély nem szükséges a játékhoz.)

**A versenybíróság:** Jakobetz László országos versenybíró és Grimm György versenybíró.

**A verseny lebonyolítása**: 7-9 fordulós egyéni, svájci rendszerű, 10-10 perc játékidővel a villámsakk szabályai szerint. (Legalább nyolc értékszám nélküli, 14 éven aluli nevező esetén külön gyerekcsoportot is indítunk.)

**A helyezések eldöntése:** 1. Szerzett pont 2. Javított Buchholz-számítás 3. Berger-Sonneborn számítás 4. TPR.

**A verseny díjazása:** Kupa a legjobb női-, férfi-, és ifjúsági (U18) versenyzőnek. Érem- és könyvdíjak, valamint különdíjak. Minden résztvevő sakkújságot kap ajándékba.

**Előzetes jelentkezési határidő:** 2023. november 16.

**Nevezési díj:** 2.500 forint; tanulóknak, nyugdíjasoknak, és a Barcza-BEAC versenyzőinek 2.000 forint, ami a helyszínen fizetendő. (A szabad helyek függvényében a helyszíni jelentkezés 3.000 forint egységesen.)

A nevezéseket a következő adatok közlésével a jakochess1@gmail.com címre kérjük küldeni:

 NÉV:

                                                                       Születési hely, idő:

 Egyesület, értékszám:

                                                                       Telefon:

                                                                       E-mail cím:

***A versenyterem befogadóképessége 60 fő, ezért kérjük, mindenki mihamarabb nevezzen, mert e létszám fölött tartaléklistára kerülnek a jelentkezők!***

Budapest, 2023. szeptember 25.